Document ID: /roh_data/filtered/fineweb-2-filterrobots_roh.jsonl.gz/8784

L'assamblea naziunala da la Frantscha ha decidì da prolungar il stadi d'urgenza suenter las attatgas a Paris sin trais mais. La proposta da la regenza franzosa sto anc vegnir approvada dal senat avant ch'ella po entrar en vigur. Las cumpetenzas lubeschan a la polizia tranter auter d'arrestar pli simpel persunas suspectusas e da far razzias.
Durant la debatta ha il primminister franzos, Manuel Valls avertì d'attatgas cun armas chemicas e biologicas. I saja bain da far adatg cun talas constataziuns, dentant els sappian quai e sajan er conscient da quai, ha ditg Valls. Ses avertiment vegn 6 dis suenter las attatgas a Paris cun 129 morts e passa 350 blessads.
RR novitads 14:00